Evangeliarium
Evangeliarium fuit liber principalis liturgiae Christianae Medio Aevo textum integrum quattuor Evangeliorum continens, Evangelium secundum Matthaeum primum locum tenentem aliis evangeliis (secundum Marcum, Lucam Ioannemque) sequentibus. Pericopes in liturgia legendae partititone capitulorum vel rubricatione notari potuerunt. Evangeliaria Medii Aevi incipientis servata sunt codices, in quibus verbis Evangeliorum alii textus sicut tabulae canonum Eusebii Caesariensis, praefationes Hieronymi in quattour Evangelia, vitae breves quattuor Evangelistarum (prologus vel argumentum dictae), capitulationes (i.e. conspectus capitulorum) evangeliorum et index pericoparum in liturgia legendarum (capitulare evangeliorum) addi solebant. Evangeliarium distiguendum est ab Evangelistario, quod tantum pericopes in liturgia legendas continet. Evangeliara saepe summa arte facta et imaginibus ornata sunt (ut puta Codex aureus Epternacensis, hodie Norimbergae, Germanisches Nationalmuseum, saeculo undecimo; Codex Hitdae, Evangeliarium Laureshamensis). Singula exemplaria principibus dedicata inter libros pretiosissimos umqam confectas numerantur (sicut Evangeliarium Henrici Leonis, hodie Herzog-August-Bibliothek Guelpherbyti, 1185-1188).